Мрежа
Мрежни У/И захват омогућава кориснику да прегледа уређаје повезане на локалну мрежу и сервисе у погону на њима. Такође је могуће покретати програме за сервисе чији је тип познат.
Да бисте видели све пронађене уређаје, унесите network://.
network://име‑домаћина-уређаја набраја све нађене сервисе у погону на уређају.
Избор сервиса прослеђује на УРЛ који одговара сервису, ако има погодног, нпр ssh://име‑домаћина-уређаја:порт/ за ССХ сервис. Сваком познатом типу сервиса додељен је МИМЕ тип, тако да корисник може додељивати нове руковаоце за резултујуће УРЛ‑ове. Ово се ради кроз контролни модул Придружења фајловима у Системским поставкама. МИМЕ типови сервиса тренутно су сви именовани као inode/vnd.kde.service.*.
Мрежни У/И захват тренутно налази и приказује само уређаје и сервисе који се активно оглашавају, путем радног оквира откривања сервиса ДНССД.